Diari Oficial de la Generalitat Valenciana


Sumari del DOGV 4884, del 16-11-2004 (2004/11090)

DECRET 255/2004, de 12 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada El Alambín-Solana y Casa del Alto, situada al terme municipal de Quesa i que pertany a la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4884

Data del DOGV
:   16-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11975


Data del document
:   12-11-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Quesa
    * muntanya de l'estat

DECRET 255/2004, de 12 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada El Alambín-Solana y Casa del Alto, situada al terme municipal de Quesa i que pertany a la Generalitat. [2004/F11595]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada El Alambín-Solana y Casa del Alto, i s'han justificat plenament les circumstàncies que el motiven, per la qual cosa cal dictar el corresponent decret.
  
Per raó d'això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 12 de novembre de 2004,
  
DECRETE
  
Article 1
  
Es declara d'utilitat pública la forest denominada El Alambín-Solana y Casa del Alto, propietat de la Generalitat, d'una superfície de 343,24 ha, que correspon a la finca inscrita en el Registre de la Propietat d'Enguera en el tom 167, llibre 4, foli 68, finca 407, inscripció 2a i en el tom 328, llibre 8, foli 53, finca 928, inscripció 3a.
  
Article 2
  
S'inclou en el Catàleg de Forests d'Utilitat Pública de la Província de València la forest El Alambín-Solana y Casa del Alto, amb el número 175, de la forma següent:
  
Província: València
  
Partit judicial: Xàtiva
  
Terme municipal: Quesa
  
Nom: El Alambín-Solana y Casa del Alto
  
Número: 175
  
Pertinença: Generalitat
  
Límits: nord, terme municipal de Bicorp, forest propietat de l'Ajuntament de Bicorp la forest d'utilitat pública 70; est, propietats particulars; sud, Río Grande, propietats particulars, forest propietat de l'Ajuntament d'Enguera UP 72 del terme municipal d'Enguera; i oest, terme municipal d'Ayora, forest propietat de la Generalitat La Pascuala, Sadroñal i altres, propietats particulars
  
Cabuda pública: 343,24 ha
  
Cabuda total: 343,24 ha
  
DISPOSICIÓ FINAL
  
El present decret tindrà efecte des de l'endemà de la publicació en el Diari Oficial de la Generalitat Valenciana.
  
Contra el present decret, els interessats poden interposar recurs contenciós administratiu en el termini de dos mesos, comptadors a partir del dia següent al de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Alacant, 12 de novembre de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,